31.01.2024

Vootele Veldre

nõunik

Sotsiaalministeerium

Suur-Ameerika 1, 10122, Tallinn

vootele.veldre@sm.ee

info@sm.ee

Eesti Laborimeditsiini Ühing nõustub nii vajadusega muuta Tervishoiuteenuse korraldamise seadust (TTKS), kui ka seaduseelnõu väljatöötamise kavatsuses (VTK) püstitatud eesmärkidega.

Laborimeditsiini valdkonda puudutavad eelkõige järgmised probleemid, millede reguleerimist on VTKs ka käsitletud:

1. Tervishoiuteenuse osutamisel osalevad töötajad, kes ei ole praegu kaetud tervishoiuteenuse korraldamise seadusega:
   1. Meditsiinilabori spetsialist (vähemalt magistrikraadiga loodusteadusliku kõrgharidusega spetsialist, kes paralleelselt laboriarstidega osaleb labori töö korraldamises. Saab taotleda Kutsekojas meditsiinilabori spetsialisti kutset. Vajab õigusi laboritulemuste TISi saatmiseks)
   2. Andmeanalüütik (vähemalt magistrikraadiga spetsialist, tegeleb meditsiinilistel eesmärkidel saadud geeniandmete analüüsiga, labori infosüsteemi haldamisega jms.)
   3. Bioanalüütik, enne 2000. a. laborant (meditsiinilise õppekava läbinud ning Kutsekojas omistatud bioanalüütiku kutset omav laborianalüüside teostaja. Vajab õigusi laboritulemuste TISi saatmiseks)
   4. Laborianalüütik (geenitehnoloogia vms. loodusteadusliku kõrgharidusega spetsialist, laborianalüüside teostaja. Ei oma bioanalüütiku kutset. Ei pea omama magistrikraadi. Vajab õigusi laboritulemuste TISi saatmiseks)
   5. Abibioanalüütik (üliõpilane, vajab õigusi laboritulemuste TISi saatmiseks)
   6. Verevõtutehnik/flebotomist, õppekava ettevalmistamisel (omab ette-valmistust vaid proovivõtuks, teostab invasiivseid protseduure)

Toodud nimistu hõlmab hetkel laborimeditsiini alal töötavaid spetsialiste, välistada ei saa vajadust uute, teistsuguse spetsiaalsusega töötjate järele. Seetõttu konkreetsed spetsialistid (või spetsiaalsused) võiksid olla loetletud madalama taseme seadusandlikes aktides võimaldamaks vajadusel nende lihtsamat kaasamist seadusandlusesse.

Lisaks TTKSs hõlmatavale, vajavad reguleerimist ka laborimeditsiini spetsiifilisemad aspektid:

1. Meditsiinilabori mõiste defineerimine
   1. Meditsiinilabor on statsionaarne (haiglate laborid) või ambulatoorne (iseseisvad laborid) teaduspõhist diagnostilist laboriteenust osutav asutus.
   2. Ambulatoorne laboriväline patsiendilähedane (POCT) teenus esmatasandil (nt. perearstikeskuses kohapeal teostatavad analüüsid) ei kvalifitseeru meditsiinilabori teenusena. POCT uuringute loetelu, teenuse osutamiseks vajalikud esmased kvaliteedinõuded ja POCT uuringute rahastus tuleb reguleerida esmatasandi tööd puudutavates regulatsioonides ja esmatasandi kvaliteedinõuetes.
   3. Nn. elustiili analüüsid (nt IgG põhised toidutalumatuse testid, geneetilised spordivõimekuse, dieedi jne. analüüsid) ei kvalifitseeru meditsiinilabori teenusena.
2. Meditsiinilabori tegevusloa andmise kriteeriumite formuleerimine
   1. Tõendatava dokumenteeritud kvaliteedisüsteemi olemasolu, välises kvaliteedikontrollis osalemine ja selle hilisem regulaarne hindamine või akrediteering ISO 15189 alusel.
   2. Pädeva personali olemasolu - laboriarst, kutset omav meditsiinilabori spetsialist ja kutset omav bioanalüütik.
   3. Ruumid laboriuuringute ettevalmistamiseks ja läbiviimiseks mis vastavad bioloogilise ohuteguri/nakkusohtlikkuse riskitaseme nõuetele. Ruumide hulk ja nimetused varieeruvad vastavalt labori tegevusvaldkondadele.

### Lugupidamisega ning konstruktiivset koostööd soovides,

### Anu Tamm,

### ELMÜ juhatuse esimees

/Allkirjastatud digitaalselt/